তৃষা ছেত্তি
তৃষা ছেত্তি (ইংরেজি: Trisha Chetty; জন্ম: ২৬ জুন, ১৯৮৮) ডারবানে জন্মগ্রহণকারী প্রথিতযশা দক্ষিণ আফ্রিকান প্রমিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে কোয়াজুলু-নাটালের প্রতিনিধিত্ব করছেন তিনি। দলে তিনি মূলতঃ উইকেট-রক্ষকের ভূমিকায় অবতীর্ণ হন। এছাড়াও, ডানহাতে ব্যাটিংয়ে সবিশেষ কৃতিত্বের পরিচয় দিচ্ছেন তিনি। ২০০৯ ও ২০১৩ সালের ক্রিকেট বিশ্বকাপে দলের অন্যতম সদস্য ছিলেন। এছাড়াও, ২০০৯ সালের আইসিসি মহিলা বিশ্ব টুয়েন্টি২০ প্রতিযোগিতায়ও অংশ নিয়েছেন তিনি।